لیبیاده اوتوریته قوریش گه حرکت ایتیتگن ملی توافق حکومتی گه باغلیق کوچ لر, سرت شهری نی تقریباً ترور تشکیلاتی داعش دن تصفیه ایتگن وضعیتده.  مصراته جنگری لری نینگ ۸۰ فایزی نی تشکیل ایتیتگن ملی توافق کوچلری می آییدن بیری سرت ده داعش گه قرشی اوروشماقده.  آلینگن معلومات لر گه کوره, شهر نینگ فقط گینه اوچ محلله سیده موجودیتی نی دوام ایتتیرماقده ترور تشکیلاتی داعش.
ملی توافق حکومتی جهتی دن داعش نینگ مغلوبیت گه اوچره تیلیب سرت دن چیقریلیشی حیاتی بیر اهمیت گه ایگه. بونده ی بولمس لیگی تقدیرده لیبیاده موجود بولگن باشقه ایککی حکومت نینگ ملی توافق حکومتی نی حاضرگی کونده هم تن آلمه گن کوچ لرنینگ مقابلیده بیر الترناتیف بولیش امکانیتی نی دوام ایتتیریشی ممکن ایمس. آگست آیی نینگ بیرینچی کونیدن بیری امریکا مصراته لیک جنگری لر بیلن همکارلیک ایترایکن, امریکا نینگ طیاره لری ایسه داعش نینگ هدف لری نی بمباردمان ایتماقده.  خوب امریکا نینگ همکارلیگی بیلن داعش گه قرشی قول گه کریتیلگن اوشبو موفقیت لر ملی توافق حکومتی نینگ اوتوریته سی نینگ قوریلیشی گه سبب بولیشی ممکن می؟
وظیفه سی مدتی نینگ اداغگه ییتگن لیگی گه قره مسدن فعالیت لری نی دوام ایتتیریتگن نماینده لر مجلسی حکومتی دواملی روشده ملی توافق حکومتی گه ضرر بیریب کیلماقده.  ملی توافق حکومتی جاری ییل نینگ اپریل آییده طرابلس ده وظیفه گه باشله گن پیتده نماینده لر مجلسی حکومتی اعضا لری نینگ کوپچیلیگی اونی حمایه له دی.  ایریم تهدید لر سببلی نماینده لر مجلسی اعضا لری بیر ییغیلیش اوتکزیب طبرق حکومتی نینگ اداغگه ییتیشتیریلیشی بیلن علاقه لی کیلیشوو نی قبول قیلمه دی.  اوشبو موضوع بیلن علاقه لی اینگ مهم رول اوینه گن کیشی ایسه طبرق حکومتی نینگ حربی کوچی مسئولی بولگن جنرال هفتر دن عبارت.
هفتر نینگ اینگ کتته رقیبی, داعش گه قرشی کوره ش آلیب باریتگن مصراته لیک کوچلردن عبارت.  مصراته لیک لر لیبیا نی داعش دن تصفیه ایتیش گه حرکت ایترایکن, هفتر ایسه, طرابلس گه قرشی اوز حاکمیتی نی مستحکم لشتریش گه انتیلماقده.  هفتر بونده ی بیر سیاست آلیب باررایکن, امریکا قوشمه ایالتلری نینگ ایسه, سابقده اوزی نینگ آدم لریدن بولگن اوشبو کیشی گه قرشی قولیده گی برچه امکانیت لر دن استفاده ایتمیتگن لیگی کورینماقده.  هفتر نینگ امریکا گه قرشی مخالفت ایتیش کوچی البته که موجود ایمس. بیراق هفتر و ملی توافق حکومتی گه قوشیلمس لیک اوچون قولیدن کیله دیگن برچه ایش نی قیلیتگن طبرق حکومتی مصر, بیرلشگن عرب امیرلیک لری و سعودی عربستان نینگ حمایه سی نی کسب ایتماقده.  عینی دمده روسیه نینگ هم حمایه سی نی کسب ایتیش گه اینتیلماقده.
سونگگی پیتلرده فرانسه و ایتالیا نینگ هم هفتر نی حمایه لیتگن لیگی کورینماقده.  فرانسه منطقه ده اوز تاثیری نی آرتیریش اوچون هفتر نی حمایه له ماقده.  فرانسه نینگ اوشبو سیاست لری بوییچه اساسی فکتور ایسه مصردن عبارت.  امریکا قوشمه ایالت لری نینگ تاثیریدن نجات تاپیش گه حرکت ایتیتگن مصر نینگ ایندی اوشبو دایره ده فرانسه و روسیه بیلن بولگن مناسبت لری نی یخشی لشتیریشی کیره ک.
بیراق فرانسه و ایتالیا نینگ هفتر نی حمایه لیتگن لیگی تشکیل ایتیلیشی بوییچه رول اوینه لیبیاده ملی توافق حکومتی پروژه سی گه ضد بیر حرکت دن عبارت.  عینی دمده اوشبو ایککی اولکه متفق لریدن عبارت امریکا قوشمه ایالتلری گه ضد بیر سیاست آلیب بارماقده.  شوباعث لیبیاده گی قیین چیلیک لرنینگ ییچیلیشی اوچون فقط گینه لیبیالیک لرنی مذاکره ایتیش گه مجبور قیلیش نینگ اوزی ییترلیک ایمس.  یعنی آلدین اولرنینگ مذاکره ایتیشلری نی طلب ایتیتگن تامان لرنینگ اوز ارا کیلیشیب آلیش لری ضروری.  اوشبو خصوصده اینگ کتته رول نی اوینشی ممکن بولگن اولکه نینگ امریکا قوشمه ایالتلریدن عبارت ایکن لیگی نی هم ایسدن چیقرمس لیک کیره ک.  لیبیا نینگ بولینمس لیگی اوچون امریکا قوشمه ایالت لری و باشقه غربی اولکه لرنینگ فرقلی اکتور لر بیلن فعالیت آلیب باریشدن واز کیچیشی کیره ک.
لیبیا لیک اکتور لرنینگ بیر یقه دن باش چیقریشی و لیبیا نینگ تشقری سیده گی اکتور لرنینگ بیر بیر لری گه اویغون سیاست آلیب باریشی اوچون سرت نینگ ترور تشکیلاتی دن تصفیه ایتیلیشی اوزی گه خاص بیر اهمیت کسب ایتماقده.  سرت نینگ داعش دن تصفیه ایتیلیشی ملی توافق حکومتی اعتباری نی اولکه نینگ ایچی و تشقری سیده مستحکم لشتیره دی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
